paragraph_text: William Henry Bragg (Wigton, Cumberland, UK, 2. srpnja 1862. - London, 12. ožujka 1942.), engleski fizičar. Diplomirao (1884.) na Sveučilištu u Cambridgeu. Profesor fizike na sveučilištima u Adelaideu (od 1886. do 1909.), u Leedsu (od 1909. do 1915.), na University College u Londonu (od 1915. do 1923.). Ravnatelj Royal Institution u Londonu (od 1923. do 1942.). Za istraživanje kristalne strukture s pomoću rendgenskog zračenja dobio Nobelovu nagradu za fiziku 1915 (sa sinom W. L. Braggom). Član Kraljevskog društva (eng. Royal Society) od 1907., a predsjednik od 1935. do 1940. Najvažnija djela: Svijet zvuka (eng. The World of Sound, 1920.), Kristalno stanje (eng. The Crystalline State, 1925.), Uvod u analizu kristala (eng. An Introduction to Crystal Analysis, 1928.), Svemir svjetlosti (eng. The Universe of Light, 1933.).<ref> Bragg, William Henry, "Hrvatska enciklopedija", Leksikografski zavod Miroslav Krleža, www.enciklopedija.hr, 2019.